Հիշեցնենք՝ այդ գումարների փոխանցումը «Հայբիզնեսբանկը» կատարել է «Միր բիզնես բանկ»-ի գլխավոր տնօրենի տեղակալի հանձնարարությամբ՝ ուղարկված «Հայբիզնեսբանկ»-ին DHL-ի միջոցով, որի համաձայն շուրջ 10 մլն եվրոն պետք է փոխանցվեր «Հայբիզնեսբանկ» ՓԲԸ-ի՝ «Ալֆա ջեներալ թրեյդինգ» ՍՊԸ-ի հաշվեհամարին: Փաստաթղթերի այդ փաթեթում է եղել նաև «Միր բիզնես բանկ»-ի և «Ալֆա ջեներալ թրեյդինգ» ՍՊԸ-ի միջև կնքված գրավի պայմանագիրը, համաձայն որի գրավի առարկա է հանդիսացել 100 հազար մետր նիկելից պատրաստված մետաղալարը: Փաթեթում եղել է նաև «Ալֆա ջեներալ թրեյդինգ» ՍՊԸ-ի և «Կոսմոս թրեյդինգ» ՍՊԸ-ի միջև կնքված նիկելի առք ու վաճառքի պայմանագիրը: